അപമാനിക്കാന് ശ്രമിച്ചു ആര്ജെഡിക്കെതിരെ രൂക്ഷ വിമര്ശനവുമായി സഖ്യകക്ഷിയായ കോണ്ഗ്രസ് പാട്ന: ആര്ജെഡി തങ്ങളെ അപമാനിക്കാനും ദുര്ബലപ്പെടുത്താനും ശ്രമിക്കുകയാണെന്ന് ബിഹാറിന്റെ ചുമതലയുള്ള എഐസിസി സെക്രട്ടറി ഭക്ത ചരണ് ദാസ്. ബിഹാര് നിയമസഭാ തെരഞ്ഞെടുപ്പില് വിജയസാധ്യതയില്ലാത്ത സീറ്റുകളാണ് ആര്ജെഡി കോണ്ഗ്രസിനു നല്കിയതെന്നു ദാസ് കുറ്റപ്പെടുത്തി. ഉപതെരഞ്ഞെടുപ്പ് നടക്കുന്ന താരാപുര്, കുശേശ്വര് അസ്താന് മണ്ഡലങ്ങളിലേക്ക് ആര്ജെഡി ഏകപക്ഷീയമായി സ്ഥാനാര്ഥികളെ നിശ്ചയിച്ചതാണു കോണ്ഗ്രസിനെ പ്രകോപിപ്പിച്ചത്. കഴിഞ്ഞ തവണ കോണ്ഗ്രസ് മത്സരിച്ച സീറ്റാണു കുശേശ്വര് അസ്താന്. അതേസമയം, രണ്ടു സീറ്റ് വിജയിച്ച് നിതീഷ്കുമാര് സര്ക്കാരിനെ അട്ടിമറിക്കാനാണ് ആര്ജെഡി ലക്ഷ്യമിടുന്നത്. കഴിഞ്ഞ വര്ഷം 70 സീറ്റില് മത്സരിച്ച് 20ല് മാത്രം വിജയിച്ച കോണ്ഗ്രസാണ് അധികാരത്തില്നിന്ന് തങ്ങളെ അകറ്റിയതെന്ന് ആര്ജെഡി കുറ്റപ്പെടുത്തുന്നു.The post അപമാനിക്കാന് ശ്രമിച്ചു ആര്ജെഡിക്കെതിരെ രൂക്ഷ വിമര്ശനവുമായി സഖ്യകക്ഷിയായ കോണ്ഗ്രസ് first appeared on MalayalamExpressOnline.